Αρχαίοι Κύπριοι ολυμπιονίκες

Κατά τους αρχαίους συγγραφείς οι Κύπριοι αθλητές, που αναφέρονται ως νικητές σε αγώνες της Ολυμπίας, είχαν κοινή καταγωγή, από τη Σαλαμίνα.

 Δημήτριος ο Σαλαμίνιος, νικητής σε τρεις ολυμπιάδες στο στάδιο και σε δύο αμφισβητούμενες στο πένταθλο.Οι νίκες του στο πένταθλο είναι πιθανό να έγιναν σε τοπικούς αγώνες της Κύπρου. Η πρώτη νίκη του στους Ολυμπιακούς έγινε κατά την 250η Ολυμπιάδα και συνεπώς δεν επιβεβαιώνεται από τον Ευσέβιο που διασώζει μόνο τις πρώτες 249. Αρκετοί δεν τον αναφέρουν ως Κύπριο, αλλά η επιγραφή που σώθηκε τον αναφέρει. Υπήρξε επίσης νικητής σε πολλούς Πανελλήνιους και Ρωμαϊκούς αγώνες.
 Ηρακλείδης ο Σαλαμίνιος, νικητής στο στάδιο κατά την 144η Ολυμπιάδα που έγινε το 204 π.Χ.. Τον Ηρακλείδη τον διασώζει μόνο ο Ιούλιος ο Αφρικανός και αναφέρει ότι ήταν Κύπριος από τη Σαλαμίνα.
 Ονησίκριτος ο Σαλαμίνιος, νικητής στο στάδιο κατά την 150η Ολυμπιάδα που έγινε το 180 π.Χ., είναι αβέβαιο εάν πρόκειται για τη Σαλαμίνα της Κύπρου ή του Σαρωνικού.Δεν αναφέρεται ως Κύπριος από τον Ευσέβιο που διασώζει τη λίστα των σταδιονικών.

 Παραπομπές